Pühade tähistamine koos Eesti lastega
#000000
Toome Eesti lastele üle maailma pühade peo, sõbrad ja Eesti kombed koju kätte!
#000001
Kava?Mängime jõulu- ja talvepühade mänge, meisterdame, leiame uusi sõpru ning uurime, kuidas Eestis ja mujal pühi tähistatakse. Mis on Eestis teisiti? Kuidas teie oma kodus tähistate? Programm kestab tund aega.
#000002
Kellele?3-8aastastele lastele, kes saavad eesti keelest aru ja oskavad (lihtsamaid asju) ka ise rääkida. Vanema osalus ei ole vajalik. (Vanem on kuuldekaugusel.) Kui laps eesti keelt ei mõista, võib vanem osaleda tõlgina.
#000003
Millal?26. detsember (vali aeg siin) 30. detsember (vali aeg siin)
#000004
Kuidas?Toome lapsed, kes üksteisest kaugel, kokku läbi videokõne. Meil on kogemus üle 1000 videosessiooni ja virtuaalse peoga.
#000005
Kuidas valmistuda?Vaja läheb paberit, pliiatseid, kääre ja liimi. Jälgige, et lapsel/lastel oleks (tahvel)arvuti ees ruumi liikuda ning ta/nad oleks ka püsti nähtavad. Soovi korral ootame peole peoriietes.
#000006
Tasu ja registreerumine?Peopilet ühe pere lastele on 20 €. Kui kutsute sõbrad kaasa, on grupisoodustus kolmele perele kokku 45 €.Registreeru SIIN! Lisainfo?Kirjuta või helista Liisile +372 5650 6795.
#000007
Teeme su lapsele virtuaalse peo!
#000008
Ükski laps ei peaks sünnipäeva, sõbrapäeva, Halloweeni ega teisi tähtsündmusi ilma sõpradeta veetma. Toome sõbrad kokku virtuaalselt! Meie e-sünnipäevadel ja teistel virtuaalsetel pidudel saavad lapsed, kes ühte ruumi kokku tulla ei saaks, peojuhi eestvedamisel mängida ja lõbutseda või lausa koos torti süüa! Kingime lapsele rõõmsa elamuse ja erilise mälestuse.
#000009
Virtuaalse peo programm kestab harilikult tund aega, mille sisse mahub laulu, tantsu, mänge, jutustamist, viktoriine, trikke või muud! Olenevalt lapse vanusest ja pere soovidest. Virtuaalne pidu võib olla ka teemapidu, kostüümipidu, üllatus lapsele või hoopiski kingitus sõpradelt. Peod toimuvad Zoomi-videokõne teel ja sobivad nii 3-aastastele kui ka koolilastele. Väikelaste puhul soovitame vanematel (alguses) lapse läheduses abiks olla. Peole saab tulla külalisi kaheksast erinevast perest (nooremate puhul soovitame kuni 5 last/peret).
#000010
Meie peojuhtidel on aastate pikkune pidude, laagrite ja laste- ning noorteürituste läbiviimise kogemus. Erinevaid e-teenuseid oleme alates 2020. a kevadest pakkunud ligi 300 tänulikule perele. Küsi pakkumist või helista +372 5650 6795 (Liis)!
#000011
KideoCall (endise nimega E-lapsehoidja) on sündinud Liis Siiroja isiklikust vajadusest. Kevad 2020. Globaalne pandeemia. Riik keerati lukku. Kodukontori ajastu tegelik algus. Ka Liis oli kodus, koos elukaaslase ja kahe vahva mudilase: 3-aastase tütre ja 6-kuuse pojaga.
#000015
Esmalt korraldati kodukontor ümber nii, et elutuppa loodi juurde üks töökoht koos arvutilauaga. Liisile meenub mälupilt: mees töötas arvutilaua taga, poeg roomas tema jalge vahel, 3-aastane tüdruk mängis laua kõrval ning Liis astus köögist elutuppa. Tol hetkel kõik justkui nagu töötas. Aga ikkagi, kas nii peakski asjad olema ühes hästi toimivas kodus, kuhu on integreeritud kodukontor?
#000016
Liis leppis oma lasteaiaõpetajast emaga kokku, et ema hakkab 3-aastase tütrega videokõne sessioone tegema. Neist sessioonidest said pere jaoks need kindlad kaks tundi päevas, mil kõik toimis päriselt hästi. Mees töötas rahus arvuti taga, tütar mängis videokõne vahendusel teises toas vanaemaga ja poeg magas. Liis nautis vahelduseks oma aega.
#000017
Eriolukord lõppes. Liisi ema naases tööle. Vanaema ei saanud enam regulaarselt videokõne sessioone teha. Liis tabas end mõttelt: miks pole olemas võimalust, et saaksin vajalikul hetkel mõne teise videovanaema või online-lapsehoidja veebi kaudu broneerida?
#000018
Nii algaski KideoCall’i (toonase E-lapsehoidja) lugu. Liis arendas NULA inkubaatoris ja koostöös Tehnopoliga paindliku teenuse, kus lapsevanem saab võtta ajaakna iseendale. Ja laps saab samal ajal pühendunud mängukaaslase, kes lähtub konkreetsest lapsest ja ta huvidest, pakub aktiivset tegevust ning suhtlusvõimalust. Tänaseks on loodud toimiv platvorm, mille taga on lastega töötavate spetsialistide võrgustik. KideoCall on viinud läbi ligi 700 tundi e-hoide ning arendab teenust edasi koostöös KÜSKi, Siseministeeriumi ja Tehnopoliga.
#000019
Loe ka Pere ja Kodu e-lapsehoidmise kogemusest ning broneeri e-hoid siit!
#000020
MTÜ Kideo eesmärk on laste, lapsevanemate ja lastega tegelevate spetsialistide toimetuleku, arengu ja suhtluse toetamine. Põhikiri on leitav siit. MTÜ järgib oma tegevuses vabaühenduste eetikakoodeksit.
#000021